**CSENGŐD KÖZSÉG POLGÁRMESTERE**

### 

### ELŐTERJESZTÉS

(a Képviselő-testület 2018. augusztus 28-ai ülésére)

## TÁRGY: CSENGŐDI NAPKÖZI OTTHONOS ÓVODA MAXIMÁLIS CSOPORTLÉTSZÁMÁNAK TÚLLÉPÉSÉNEK ENGEDÉLYEZÉSE

Csengőd Község Önkormányzata fenntartásában működik a Csengődi Napközi Otthonos Óvoda.

A nemzeti köznevelésről szóló 2011. évi CXC. törvény (továbbiakban: Nkt.) 83. § (2) bekezdés d) pontja értelmében: a fenntartó meghatározza az adott nevelési évben indítható óvodai csoportok számát, az adott tanítási évben az iskolában indítható osztályok, a kollégiumban szervezhető csoportok számát.

Az óvodába felvehető gyermekek számát az intézmény alapító okirata tartalmazza.

Az óvodai csoportok minimális, maximális és átlaglétszámát A nemzeti köznevelésről szóló 2011. évi CXC. törvény (továbbiakban: Nkt.) 4. melléklete határozza meg. Az Nkt. 4. melléklete értelmében az óvodai csoportlétszám legalább 13 fő, legfeljebb 25 fő lehet, az átlaglétszám 20 fő.

Nkt. 25.§ (7) bekezdése szerint az óvodai csoportok, iskolai osztályok, kollégiumi csoportok minimális, maximális és átlaglétszámát a 4. melléklet határozza meg. Az óvodai csoportra, iskolai osztályra, kollégiumi csoportra megállapított maximális létszám a nevelési év, illetve a tanítási év indításánál a fenntartó engedélyével legfeljebb húsz százalékkal átléphető, továbbá függetlenül az indított osztályok, csoportok számától, akkor is, ha a nevelési év, tanítási év során az új gyermek, tanuló átvétele, felvétele miatt indokolt.

A Csengődi Napközi Otthonos Óvoda vezetője jelezte, hogy a 2018/2019. nevelési évben csoportjábaa nevelési év során – a beruházás elhúzódására tekintettel- három csoportban szükséges a csoport létszám megemelése.

A maximális csoportlétszám átlépése esetén is biztosítható az óvodai ellátásra vonatkozó jogszabályok betartása.

A csoportszoba a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 2. mellékletében foglalt 2 m2/fő alapterület figyelembevételével alkalmas a nagyobb létszámú óvodai csoport elhelyezésére.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2018. augusztus 24.**

**LajterFerenc s.k.**

polgármester

**H A T Á R O Z A T- J A V A S L A T**

Csengőd Község Önkormányzatának Képviselő-testülete

1. a nemzeti köznevelésről szóló 2011. évi CXC. törvény (továbbiakban: Nkt.) 83. § (2) bekezdés d) pontja alapján a Csengődi Napközi Otthonos Óvodában (6222 Csengőd, Béke tér 1.) a 2018/2019-es óvodai nevelési évben 4 óvodai csoport indítását határozza meg.
2. engedélyezi az Nkt. 25. § (7) bekezdése alapján a 2018/2019. nevelési évre az Nkt-ben meghatározott maximum csoportlétszám legfeljebb 20%-kal történő túllépését a Csengődi Napközi Otthonos Óvodában.

**Felelős:** polgármester

**Határidő:** azonnal

**Erről értesül:** intézményvezető